以前放假會去旅行,而家放假就會去Staycation。唔覺唔覺,Staycation呢個term喺香港都興咗近兩年喇,係時候試下新嘢,轉一轉玩Foodcation,點睇?
Foodcation,顧名思義,梗係以食為先啦~ 即刻為大家介紹全新嘅北歐Foodcation體驗之旅,喺2日1夜內,不停食食食,以超抵價錢嘆足5餐富北歐特色嘅早餐、午餐、下午茶、Happy Hour同晚餐,兼且送你1晚藝術主題精品酒店嘅住宿同房內迷你酒吧。
位於尖沙咀嘅帝樂文娜公館,走型格藝術路線,無論係酒店大堂定房間設計,都好似歐式大宅氣派。其中,喺大堂嘅老夫子座椅,更係由老夫子作者親自設計,全港得兩張㗎咋,粉絲記住要打個卡啊。準備好未?5餐1宿Foodcation要開始咯~
第1餐:北歐下午茶
位於酒店1樓嘅FINDS,係香港少有供應北歐菜式嘅餐廳,Check-in完就可以即刻去嘆返個tea,以「北歐下午茶」揭開2日食之旅嘅序幕。下午茶包有5款鹹點、3款甜點同自家製鬆餅配自家製瑞典皇后果醬以及飲品。滿滿油香嘅迷你煙燻免治三文魚漢堡係重點推介之一,而最有驚喜嘅一定係極地雲莓慕絲蛋糕,莓香突出,酸甜有致,相當出色。
第2餐:地道北歐四道菜式晚市套餐
晚餐繼續沉醉喺北歐嘅世界,頭盤有煙燻烤牛柳同北歐蟹肉餅可選,後者外層酥脆,包住啖啖鮮甜蟹肉。湯品建議可升級香烤龍蝦三文魚湯,一上枱已經聞到香濃嘅龍蝦香味,飲落味道更覺濃郁。而主菜選擇則有牛有魚亦有素食,呢度嘅烤牛柳固然出名,但鱈魚柳伴月桂葉亦值得推介,皮脆肉嫩,伴埋香蔥蛋黃醬則有淡淡甜香,層次再多咗重變化。最後記得留肚食埋甜品。
第3餐:型格打卡酒吧Welcome Drink
夜晚點都要有下場,特別係呢度個酒吧設計好鬼靚,就更加要去參觀下。唔同corner有唔同風格同感覺,有全黑型格、亦有華麗麗復古風,行入去幾間房更有唔同主題,例如北歐火車同花花庭園風等,全部都好啱打卡。套票包有2杯指定酒精飲品,加錢更可升級享用招牌雞尾酒。喺微醺氣氛下,同閨蜜或另一半夜話就更有feel啦。
第4餐:招牌全日早餐
第2朝嘆返個豐富嘅all day breakfast,絕對係一個good morning。呢個早餐一樣滿有北歐特色,除咗全日早餐常見嘅炒蛋、腸仔、番茄、薯餅等,多款配料都特別選用北歐食材,好似心形嘅pancake就用咗瑞典小麥製作,配搭酸甜越橘莓醬份外醒神;煙燻三文魚當然來自挪威,更以芬蘭煙燻木片燻製,夠晒smoky,就連煙肉都選用丹麥嘅呢~
第5餐:秋季盛饌午餐
Check out前食埋個lunch埋尾,前菜可選湯品/沙律/三文治,主菜中嘅香辣茄醬雞肉長通粉既有陣陣芝士香,亦隱約滲有微微辣香,係惹味之選。另外亦推介肉質嫩滑嘅烤鱸魚柳。而是日甜品總係帶有驚喜,開飯仔採訪當日試嘅係芒果栗子蛋糕,口感香滑,甜度適中。
今次呢個預訂套票,包有雙人雅緻客房住宿一晚,可以免費升級至高級客房,加錢更可入住勁有北歐特色嘅主題套房,例如模擬冰天雪地嘅「雪屋」同遊牧民族嘅「Nomads」等,入到去一定會忍唔住瘋狂打卡。房內有迷你酒吧可以免費享用,另外全日24小時都可以免費使用健身室呢,咁就放肆食足5餐都唔怕啦。
而家經OpenRice網上訂座預付優惠,即可以$1588享用[2位用][日至四] 嘆足5餐連住宿!「美食.家」帝樂文娜公館1晚STAYCATION套票[已連服務費] (價值: $3800),而星期五、六都係$1788!訂座時輸入優惠碼【FOODCATION】,頭50位買套票嘅朋友仔即可獲減$100優惠。(有效期至2021年12月31日)仲諗?搵朋友book期啦~
FINDS
地址: 尖沙咀金巴利道39號帝樂文娜公館1樓
Dada Bar + Lounge
地址: 尖沙咀金巴利道39號帝樂文娜公館2樓